|  |
| --- |
| Številka: 5611-34/2020/8 |
| Ljubljana, 14. julija 2020 |
| EVA 2020-1811-0019 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o ratifikaciji Dogovora med Vlado Republike Slovenije in Zvezno vlado Republike Avstrije o uveljavitvi novih mejnih listin za mejne sektorje I do VII na skupni državni meji – predlog za obravnavo**  |
| **1. Predlog sklepov vlade:** |
| Na podlagi tretje alineje šestega odstavka 75. člena Zakona o zunanjih zadevah (Uradni list RS, št. 113/03 - uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 - ZKZaš) je Vlada Republike Slovenije na .......... seji dne ........... sprejela naslednji sklep:Vlada Republike Slovenije je izdala Uredbo o ratifikaciji Dogovora med Vlado Republike Slovenije in Zvezno vlado Republike Avstrije o uveljavitvi novih mejnih listin za mejne sektorje I do VII na skupni državni meji, sklenjenega v Ljubljani 23. junija 2020, in jo objavi v Uradnem listu Republike Slovenije.Sklep prejmeta: - Ministrstvo za zunanje zadeve,- Ministrstvo za okolje in prostor – Geodetska uprava Republike Slovenije. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Marko Rakovec, v. d. generalnega direktorja Direktorata za mednarodno pravo in zaščito interesov Ministrstva za zunanje zadeve,

 - Mateja Štrumelj-Piškur, vodja Sektorja za mednarodno pravo Ministrstva za zunanje zadeve. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Vzdrževanje slovensko-avstrijske meje določajo nasledena Pogodba o skupni državni meji z dne 8. aprila 1965, s spremembami 1975 in 1980, Pogodba med Republiko Slovenijo in Republiko Avstrijo o poteku državne meje na mejnih sektorjih II, IV do VII in delih mejnih sektorjev IX in X (regulirana Glančnica) kakor tudi XIX (reguliran Riški potok) z dne 24. oktobra 1995, Pogodba med Republiko Slovenijo, Republiko Avstrijo o poteku državne meje na mejnih sektorjih VIII do XV in XXII do XXVII z dne 21. 7. 2010 in Sporazum med Vlado Republike Slovenije in Zvezno vlado Republike Avstrije o uveljavitvi novih mejnih listin za mejne sektorje XVI do XXI na skupni državni meji z dne 20. maja 2016.S pogodbami iz leta 1995, 2010 in 2016 je bila posodobljena tudi mejna dokumentacija tam navedenih mejnih sektorjev, ker so priloge (opis meje, seznam koordinat in mejni načrti za navedene sektorje) veljavne pogodbe iz leta 1965 zastarele. Tudi ta dogovor, sklenjen v Ljubljani 23. junija 2020, bo prispeval k racionalizaciji dela pri vzdrževanju mejne dokumentacije. S tem se ne spreminja državna meja, temveč gre le za novo (v analogni in digitalni obliki) posodobljeno mejno dokumentacijo za v dogovoru navedene mejne sektorje.Sklep o izdelavi novih mejnih listin tudi za mejne sektorje I – VII je sprejela Stalna slovensko-avstrijska komisija za mejo na 25. zasedanju 12. oktobra 2017 na Ptuju in na 26. zasedanju komisije dne 18. oktobra 2018 v Celovcu sprejela osnutek dogovora in vseh 21 prilog dogovora (Opis meje, Seznam koordinat, Mejni načrt za vsak sektor). |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Geodetska uprava Republike Slovenije | 2512-11-0004  | PP 153342-Geodezija, topografija, kartografija | 70.000 evrov |  |
|  |  |  |  |  |
| **SKUPAJ** | **70.000 evrov** |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Za izvedbo dogovora dodatna finančna sredstva niso potrebna, saj so zaradi izvajanja pogodbe o skupni državni meji že zagotovljena v proračunu in sicer na proračunski postavki 153342 Geodetske uprave Republike Slovenije. V sprejetem proračunu za leto 2020 in v Programu dela državne geodetske službe za leto 2020 (Sklep Vlade 35301-1/2020/3 z dne 25. 2. 2020) je za državno mejo z Avstrijo, Italijo in Madžarsko za obdobje od 1. 1. 2020 do 31. 12. 2020 namenjenih 70.000,00 EUR. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
| Sodelovanje javnosti ni potrebno, ker je mednarodna pogodba že sklenjena. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  **dr. Anže Logar** **MINISTER** |

Na podlagi tretje alineje šestega odstavka 75. člena Zakona o zunanjih zadevah (Uradni list RS, št. 113/03 - uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 - ZKZaš) Vlada Republike Slovenije izdaja

**UREDBO O RATIFIKACIJI**

**DOGOVORA MED VLADO REPUBLIKE SLOVENIJE IN**

**ZVEZNO VLADO REPUBLIKE AVSTRIJE O**

**UVELJAVITVI NOVIH MEJNIH LISTIN ZA**

**MEJNE SEKTORJE I DO VII NA SKUPNI DRŽAVNI MEJI**

1. člen

Ratificira se Dogovor med Vlado Republike Slovenije in Zvezno vlado Republike Avstrije o uveljavitvi novih mejnih listin za mejne sektorje I do VII na skupni državni meji, sklenjen v Ljubljani 23. junija 2020.

2. člen

Dogovor se v izvirniku v slovenskem jeziku glasi[[1]](#footnote-1):

**Dogovor**

**med Vlado Republike Slovenije in Zvezno vlado Republike Avstrije**

**o uveljavitvi novih mejnih listin za mejne sektorje I do VII**

**na skupni državni meji**

Vlada Republike Slovenije in Zvezna vlada Republike Avstrije sta se na podlagi 17. člena Pogodbe med Republiko Slovenijo in Republiko Avstrijo o poteku državne meje v mejnih sektorjih VIII do XV in XXII do XXVII dogovorili naslednje:

**1. člen**

Potek skupne državne meje je v celotnem I. mejnem sektorju določen z

Opisom meje (priloga 1),

Seznamom koordinat (priloga 2) in

Mejnim načrtom v merilu 1: 1000 (priloga 3).

**2. člen**

Potek skupne državne meje je v celotnem II. mejnem sektorju določen z

Opisom meje (priloga 4),

Seznamom koordinat (priloga 5) in

Mejnim načrtom v merilu 1: 1000 (priloga 6).

**3. člen**

Potek skupne državne meje je v celotnem III. mejnem sektorju določen z

Opisom meje (priloga 7),

Seznamom koordinat (priloga 8) in

Mejnim načrtom v merilu 1: 1000 (priloga 9).

**4. člen**

Potek skupne državne meje je v celotnem IV. mejnem sektorju določen z

Opisom meje (priloga 10),

Seznamom koordinat (priloga 11) in

Mejnim načrtom v merilu 1: 2000 (priloga 12).

**5. člen**

Potek skupne državne meje je v celotnem V. mejnem sektorju določen z

Opisom meje (priloga 13),

Seznamom koordinat (priloga 14) in

Mejnim načrtom v merilu 1: 2000 (priloga 15).

**6. člen**

Potek skupne državne meje je v celotnem VI. mejnem sektorju določen z

Opisom meje (priloga 16),

Seznamom koordinat (priloga 17) in

Mejnim načrtom v merilu 1: 2000 (priloga 18).

**7. člen**

Potek skupne državne meje je v celotnem VII. mejnem sektorju določen z

Opisom meje (priloga 19),

Seznamom koordinat (priloga 20) in

Mejnim načrtom v merilu 1: 2000 (priloga 21).

**8. člen**

Priloge, navedene v členih 1 do 7, so sestavni del tega dogovora.

**9. člen**

Ta dogovor začne veljati prvi dan drugega meseca, ki sledi mesecu, v katerem sta pogodbenici druga drugo obvestili, da so za to izpolnjeni zahtevani notranji pravni pogoji.

**10. člen**

Tega dogovora, vključno s prilogami, ni mogoče odpovedati.

V POTRDITEV tega sta pooblaščenca obeh držav pogodbenic podpisala ta dogovor.

Sklenjeno v Ljubljani dne 23. junija 2020 v dveh izvirnikih v slovenskem in nemškem jeziku, pri čemer sta besedili enako verodostojni.

|  |  |
| --- | --- |
| Za VladoRepublike SlovenijeMarko Rakovec l. r. | Za Zvezno vlado Republike AvstrijeSigrid Berka l. r.  |

3. člen

Za izvajanje dogovora skrbi Ministrstvo za okolje in prostor – Geodetska uprava Republike Slovenije.

4. člen

Ta uredba začne veljati naslednji dan po objavi v Uradnem listu Republike Slovenije – Mednarodne pogodbe.

Št.

Ljubljana, dne

EVA 2020-1811-0019

 PREDSEDNIK VLADE

**OBRAZLOŽITEV**

Dogovor med Vlado Republike Slovenije in Zvezno vlado Republike Avstrije o uveljavitvi novih mejnih listin za mejne sektorje I do VII na skupni državni meji sta 23. junija 2020 v Ljubljani podpisala v. d. generalnega direktorja Direktorata za mednarodno pravo in zaščito interesov dr. Marko Rakovec in veleposlanica Republike Avstrije v Republiki Sloveniji mag. Sigrid Berka.

Vzdrževanje slovensko-avstrijske meje določajo nasledene Pogodba o skupni državni meji z dne 8. aprila 1965, Pogodba z dne 29. oktobra 1975 o spremembah in dopolnitvah pogodbe o skupni državni meji z dne 8. aprila 1965, sprememba pogodbe, sklenjena z izmenjavo not z dne 27.10.1979 in 3.3.1980 kot Sporazum o uveljavitvi novih mejnih dokumentov za I. in IV. mejni odsek, dalje Pogodba med Republiko Slovenijo in Republiko Avstrijo o poteku države meje na mejnih sektorjih II, IV do VII in delih mejnih sektorjev IX in X (regulirana Glančnica) kakor tudi XIX (reguliran Riški potok) z dne 24. oktobra 1995, Pogodba med Republiko Slovenijo in Republiko Avstrijo o poteku državne meje na mejnih sektorjih VIII do XV in XXII do XXVII z dne 21.7.2010 ter Sporazum med Vlado Republike Slovenije in vlado Republike Avstrije o uveljavitvi novih mejnih listin za mejne sektorje XVI do XXI na skupni državni meji z dne 20. maja 2016.

S pogodbami iz leta 1995, 2010 in 2016 je bila posodobljena tudi mejna dokumentacija tam navedenih mejnih sektorjev. Tudi obravnavani dogovor posodablja priloge (opis meje, seznam koordinat in mejni načrti za navedene sektorje) veljavne pogodbe iz leta 1965 in bo prispeval k večji racionalizaciji dela pri vzdrževanju mejne dokumentacije. S tem se ne spreminja državna meja, temveč se tako kot s pogodbami iz leta 1995, 2010 in 2016 sprejema le nova posodobljena mejna dokumentacija za v dogovoru navedene mejne sektorje. Glede na to je med državama dogovorjeno, da v takem primeru zadostuje medvladni sporazum.

Pogajanja za sklenitev dogovora so potekala na zasedanjih Stalne slovensko – avstrijske komisije za mejo, ki je na 25. zasedanju na Ptuju 12. oktobra 2017 sprejela sklep o izdelavi nove mejne dokumentacije. Na 26. zasedanju 18. oktobra 2018 v Celovcu pa je komisija sprejela osnutek dogovora in odobrila vseh 21 prilog k dogovoru (Opis meje, Seznam koordinat in Mejni načrt za vsak sektor).

Za mejne sektorje I do VII je izdelana nova mejna dokumentacija z mejnimi listinami:

* opis meje;
* seznam koordinat;
* mejni načrti v merilu 1: 1000 oziroma 1 : 2000.

Dogovor tako kot že omenjene pogodbe uvaja posodobljeno mejno dokumentacijo, potrebno za vzdrževanje meje, izdelano v skladu z novimi tehnikami in nadomešča zastarele priloge in mejno dokumentacijo pogodbe o skupni državni meji.

V skladu s 3. alinejo šestega odstavka 75. člena Zakona o zunanjih zadevah dogovor ratificira Vlada Republike Slovenije.

Za izvedbo dogovora dodatna finančna sredstva niso potrebna, saj so zaradi izvajanja pogodbe o skupni državni meji že zagotovljena v proračunu in sicer na proračunski postavki 153342 Geodetske uprave Republike Slovenije. V sprejetem proračunu za leto 2020 in v Programu dela državne geodetske službe za leto 2020 (Sklep Vlade RS št. 35301-1/2020/3 z dne 25. 2. 2020) je za državno mejo z Avstrijo, Italijo in Madžarsko za obdobje od 1. 1. 2020 do 31. 12. 2020 namenjenih 70.000,00 evrov.

Sklenitev dogovora ne zahteva izdaje novih ali spremembe veljavnih predpisov.

Dogovor ni predmet usklajevanja s pravnim redom Evropske unije.

1. Besedilo dogovora v nemškem jeziku je na vpogled v Sektorju za mednarodno pravo Ministrstva za zunanje zadeve Republike Slovenije. [↑](#footnote-ref-1)